kardosdrur/scandi-wiki huggingface dataset:
On Melancholy Hill

"On Melancholy Hill" er en sang af Gorillaz, fra albummet Plastic Beach fra 2010. Sangen blev udgivet som albummets anden single d. 26. juli.

Musikvideo 
En stor oceanliner (M. Harriet) er under angreb fra to fly. Et besætningsmedlem opsøger den rigtige Noodle som har overlevet El Mañana, i hendes værelse og tilbyder at eskortere hende til redningsbådene, men hun åbner en geværkuffert og går forbi besætningsmedlemmet med en Thompson maskinpistol. Sangen begynder med Noodle der åbner ild på de to angribende fly. Hun formår at skyde et fly ned, men når ikke at skyde det andet. Det andet fly smider en bombe over skibet. Mens skibet synker og Noodle klatrer i en redningsbåd med hendes guitar. Lidt senere, en gigantisk udgave af trommeslageren Russel Hobbs svømmer under Noodle's redningsbåd.
Resten af videoen viser Murdoc, 2-D og Cyborg Noodle sejle gennem det dybe hav med en flåde af ubåde, bemandet af alle de samarbejdspartnere, medvirket til at gøre albummet (f.eks De La Soul, Snoop Dogg, og Gruff Rhys). De stiger op til overfladen, hvor en stor søko sidder oven på en lille ø. Murdoc opdager The Boogieman bag søkoen og beordrer Cyborg Noodle til at skyde. Cyborg Noodle skyder på Boogieman, men kuglerne gøre ham ingenting. Han tager fat i søkoen og forsvinder ned i havet. Over havet først gemt i tæt tåge dukker affalds-øen Plastic Beach frem.

De nedenstående figurer og personer optræder i musikvideoen. Tallet foran hver notering refererer til hvornår hvor i videoen, de første gang optræder.

 0:12 – Noodle 
 1:18 – Murdoc Niccals 
 1:22 – 2D 
 1:23 – Cyborg Noodle
 2:03 – Lou Reed
 2:07 – Gruff Rhys
 2:11 – Snoop Dogg
 2:17 – Mick Jones and Paul Simonon
 2:33 – Superfast Jellyfish (reference til sangen på albummet)
 2:45 – De La Soul (venstre mod højre: Maseo, Dave, Posdnous)
 3:16 – Russel Hobbs 
 3:39 – The Boogieman

Singler fra 2010
Gorillaz
Polens håndboldforbund

Związek Piłki Ręcznej w Polsce er navnet på det polske håndboldforbund. Det blev etableret i 1928. Forbundet blev medlem af det europæiske håndboldforbund, European Handball Federation i 1991 og det internationale håndboldforbund, International Handball Federation i 1946.

Eksterne henvisninger 
 Forbundets hjemmeside 

Håndboldforbund
Håndboldforbund
Etableret i 1928
Maltas håndboldforbund

Malta Handball Association er det nationale håndboldforbund i Malta. Det blev dannet i 1995. Det er tilknyttet det europæiske håndboldforbund, European Handball Federation og har også et landshold.

Forbundet står for håndbold på øerne og administrerer konkurrencer. Der er i øjeblikket registreret fire klubber: Aloysians Handball Club, Kavallieri RS2 Handball Club, La Salle Handball Club og Luxol Handball Club.

Eksterne henvisninger 
Forbundets hjemmeside 

Håndboldforbund
Etableret i 1995
Håndboldforbund
Montenegros håndboldforbund

Rukometni savez Crne Gore er det montenegrinske håndboldforbund. Det hører hjemme i Podgorica

Det organiserer de to øverste håndboldrækker samt de montenegrinske landshold, såvel A-landshold som U/21-landshold.

Forbundet blev etableret den 26. januar 1958, hvor det hørte under det jugoslaviske håndboldforbund. Da Montenegro rev sig løs af Serbien og Montenegro, kom Rukometni savez Crne Gore til at repræsentere Montenegro og tilmeldte sig det europæiske håndboldforbund, European Handball Federation og det internationale håndboldforbund, International Handball Federation den 7. august 2006.

Forbundets præsidenter 
 Mirčeta Pešić (1961-1964)
 Slobodan Filipović (1964-1974)
 Osman Šabanadžović (1974-1982)
 Milan Paović (1982-1983)
 Slobodan Koljević(1983-1984)
 Rade Đuričković(1984-1985)
 Ratko Nikolić (1985-1990)
 Jusuf Bibezić (1990-1994)
 Radovan Nikolić (1994-1998)
 Radomir Đurđić (1998 -)

Eksterne henvisninger 
 
 Montenegros håndboldforbund hos EHF 
 Montenegros håndboldforbund hos IHF 
 Montenegros håndboldforbund hos the-sports.org 

Håndboldforbund
Etableret i 1958
Podgorica
Håndboldforbund
Mattias Lindström

Mattias Lindström (født 18. april 1980 i Helsingborg) er en svensk professionel fodboldspiller, som spiller på midtbanen for Ödåkra IF. Han spillede for AaB i årene 2004-2007, hvor det blev til 108 kampe og 12 mål.

Eksterne henvisninger 

Fodboldspillere fra Sverige
Fodboldspillere fra AaB
Personer fra Helsingborg
Anders Andersson

Anders Andersson (født 15. marts 1974 i Tomelilla) er en tidligere svensk fodboldspiller. Han har spillet 27 kampe for Sveriges fodboldlandshold, hvor han var i truppen til EM i fodbold i 2000 og 2004. Han spillede for AaB i årene 1999-2001, hvorefter han skiftede til Benfica.

Referencer 

Fodboldspillere fra Sverige
Fodboldspillere fra Malmö FF
Fodboldspillere fra Blackburn Rovers F.C.
Fodboldspillere fra AaB
Fodboldspillere fra S.L. Benfica
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Patrice Rio

Patrice Rio (født 15. august 1948 i Le Petit-Quevilly, Frankrig) er en tidligere fransk fodboldspiller, der spillede som forsvarsspiller. Han var på klubplan primært tilknyttet FC Nantes, men spillede også for FC Rouen og Rennes FC. Med Nantes vandt han hele fire franske mesterskaber, og én Coupe de France-titel.

Rio blev desuden noteret for 17 kampe for Frankrigs landshold. Han deltog ved VM i 1978 i Argentina.

Titler 

Ligue 1
 1973, 1977, 1980 og 1983 med FC Nantes

Coupe de France
 1979 med FC Nantes

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra FC Rouen
Fodboldspillere fra FC Nantes
Fodboldspillere fra Stade Rennais FC
Deltagere ved verdensmesterskabet i fodbold 1978
Claude Papi

Claude Papi (16. april 1949 – 28. januar 1983) var en fransk fodboldspiller, de tilbragte hele sin karriere, fra 1968 til 1981, som midtbanespiller hos SC Bastia på fødeøen Korsika. Med Bastia vandt han i 1981 pokalturneringen Coupe de France. Han spillede desuden tre kampe for Frankrigs landshold, og deltog ved VM i 1978.

Papi døde i 1983 i en alder af kun 33 år af en aneurisme.

Titler 

Coupe de France
 1981 med SC Bastia

Eksterne henvisninger 
 

Fodboldspillere fra Frankrig
Fodboldspillere fra SC Bastia
Deltagere ved verdensmesterskabet i fodbold 1978
Henning Holst

Henning Holst (født 25. oktober 1891 i København, død 20. marts 1975 i Gentofte) var en dansk landhockeyspiller og civilingeniør som både deltog ved de olympiske lege i 1920 i Antwerpen, 1928 i Amsterdam og 1936 i Berlin.
  
Holst vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Under sommer-OL 1928 i Amsterdam spillede han alle fire kampe på det danske landhockeyhold og scorede tre mål. Han spillede to kampe under sommer-OL 1936 i Berlin.

Holst var formand for Dansk Hockey Union 1951-1959.

Eksterne henvisninger 

Personer fra København
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Civilingeniører fra Danmark
Herold Jansson

Carl August Herold Jansson (13. november 1899 i København – 23. april 1965 på Frederiksberg) var en dansk gymnast og udspringer som deltog ved de olympiske lege både i 1920 i Antwerpen og 1924 i Paris.
 
Jansson blev olympisk mester i holdgymnastik efter frit system under sommer-OL 1920 i Antwerpen. Ifølge reglerne kunne et holdet bestå af op til 60 gymnaster. Øvelserne varede en time på redskaber efter holdets valg og øvelserne var alle frivillige. Dommerne gav op til 50 point for præstationen og yderligere 10 point blev givet for antallet af deltagere på et hold. Dermed var den højest mulige score 60 point. Der var to dommere og gennemsnittet af deres point bestemte den endelige score. I konkurrencen i holdgymnastik efter frit system var der kun var to deltagende hold: et 20 mand stort dansk og et 26 mand stort norsk hold. De to dommere var, Abraham Clod-Hansen fra Danmark, og Johannes Dahl fra Norge, og eftersom de var fra samme nationer som de deltagende hold varierede deres score meget. De to dommere gav deres eget hold ungerfer lige mange point, men Hansen´s point til Norge var ganske lav, hvilket resulterede i at mesterskabet gik til Danmark med 51,35 point mod Norges 48,55 point.

Fire år senere, under 1924 i Paris stillede Jansson op i udspring, hvor han endte på en sjette plads.

  – OL Antwerpen 1920

Herold Jansson havde svenske forældre; faren snedker Carl Johan Jansson (1872-) var fra Kungsör og moren Ida Christine Björnlin (1868-) fra Mölndal.

Kilder

Eksterne henvisninger 

Gymnaster fra Danmark
Udspringere fra Danmark
Personer fra København
Olympiske mestre fra Danmark
Cervecería Bucanero

Cervecería Bucanero S.A. (CBSA) er et cubansk bryggeri beliggende i Holguín. Firmaets hovedkontor er placeret i Havana. I Danmark er bryggeriet mest kendt for mærkerne Cristal og Cubanero Fuerte.

Historie 
Bryggeriet er opført i slutningen af 1980'erne med tysk bryggeteknologi.

Varianter 
 Cristal
Cristal er er en klassisk lagerøl med en let humlesmag. Den holder 4,9% og 10° plato. 

 Bucanero Fuerte
Bucanero Fuerte er en stærkere lagerøl med en alkoholprocent på 5,4% og 11,8° plato. På spansk betyder bucanero pirat og etiketten afbilder da også en sådan. Den er blevet brygget siden 1990 og sælges i Europa under navnet Cubanero Fuerte. 
 Bucanero Max
Bucanero Max er en stærk lagerøl med en alkoholprocent på 6,5% og 14° plato. Den blev introduceret i 2006.
 Mayabe
Mayabe er en lys pilsner. Den holder 4,0% og 8,8° plato.

Øllens navn stammer fra Mayabe dalen i det østlige Cuba.
 Bucanero Malta
Bucanero Malta er en mørk alkoholfri øl, der holder 14,35° plato.

Derudover importerer CBSA Becks fra Tyskland.

Kilder 

 Bryggeriets officielle hjemmeside 

Virksomheder fra Cuba
Bryggerier
Airplanes

Airplanes er andet singleudspil fra rapperen og musikeren B.o.B's første album B.o.B presents: The Adventures Of Bobby Ray. På singlen medvirker forsangeren fra Paramore, Hayley Williams.

Sanginformtion 
Williams 'optræden i sangen blev forklaret af hende selv og B.o.B i forskellige interviews til MTV. Williams sagde at Paramore var på tour, da hun fik tilsendt sangen og hun "kunne lide delen for meget" og accepterede at synge med. B.o.B sagde han "altid har været en Hayley fan", og han havde ikke forventet et samarbejde mellem dem så tidligt. Duoen gik ikke i studiet sammen for at indspille sangen  og har aldrig mødt hinanden personligt, ifølge Williams.  De mødtes første til VMA 2010, i forbindelse med den første live-opførelse af nummeret, med begge artister tilstede.

Part II 
"Airplanes, part II" er en fortsættelse af sangen og har to nye vers af B.o.B. Sangen er også med med Eminem samt Hayley Williams.  Sangen er produceret af Alex Da Kid med yderligere produktion tilføjet af Eminem. Alex da Kid sagde, at beatet for "Airplanes, part II" blev det oprindelige beat til sangen.  I sangen, spekulerer Eminem og B.o.B på, hvad der ville ske, hvis de ikke havde forfulgt en musikalske karriere. B.o.B postede sangen på sin officielle Twitter-konto, hævder at han selv ville lække sangen, da de andre sange fra hans album var lækket.  Da han blev spurgt, hvordan han kom til at samarbejde med Eminem, sagde B.o.B.:

"Paul Rosenberg spillede Cloud 9 mixtapet for ham, og det gav ham en idé om, hvad min musik lyder som. Til sidst begyndte han at spille flere af mine ting for Eminem og holdt ham opdateret om mine fremskridt og i sidste ende ønskede han at komme i studiet med mig, så det var en gave. "

B.o.B, Eminem, og Keyshia Cole (stand-in for Hayley Williams) optrådte med sangen ved 2010-udgaven af BET Awards den 27. juni 2010 i en medley med Eminem's "Not Afraid".

Musikvideo 
En musikvideo er allerede blevet lavet med Williams. B.o.B skød hans scener til videoen i april, men Williams var kun i stand til at skyde hendes dele efter afslutningen af Paramores forårstour, så de var aldrig i samme rum i løbet af optagelserne. Musikvideoen, instrueret af Hiro Murai, havde premiere på iTunes tirsdag 15. juni 2010. Videoen indeholder flere frames hvor B.o.B rapper sine vers i festomgivelse, på scenen, og et værelse fyldt med lys og lejlighedsvis sangtekster, mens Hayley Williams synger omkvædet i en lysfyldt værelse og går igennem fotografier. Jim Jonsin har en cameo.

Sangen har været en del af Billboard Hot 100's top-20-liste i 24 uger i træk per 9. oktober 2010.

Hitlister og certifikationer

Hitliste

Certifikationer

Noter

Eksterne Links 
"Youtube: B.o.B ft. Hayley Williams – Airplanes"

Singler fra 2010
Eminem
B.o.B-sange
Eminem-sange
Nummer-et hits i Storbritannien
Christopher Schøller

Christopher Schøller (12. november 1707 på Frederikshald – 9. december 1774) var overberghauptmand i Norge.

Han var søn af oberst Caspar Schøller (død 1716) og blev student fra Sorø Akademi 1724. Han rejste i årene 1732-36 i Tyskland og Bøhmen for at studere bjergvidenskab og opholdt sig længere tid i Wernigerode (Harzen). Ikke længe efter sin hjemkomst blev han 1737 berghauptmand og overbergamtsforvalter nordenfjelds, 1739 titulær etatsråd og 1747 virkelig, 1749 konferensråd og overberghauptmand nordenfjelds samt hvid ridder 1768, samme år, som han tog afsked på grund af svageligt helbred. Han var ejer af sædegården Veden ved Frederikshald og afgik ved døden 9. december 1774. Han roses som en både fra karakterens og kundskabernes side fremragende mand.

Han blev 1740 gift med Catharina de Blixenskiold (25. maj 1721 – 23. marts 1781 på Frederikshald), datter af købmand Thomas Blix på Frederikshald, der 1749 adledes med navnet Blixenskiold, og Marie Colbjørnsdatter, en søster af de berømte søskende.

Kilder 
 H.J. Huitfeldt-Kaas, "Schøller, Christopher", i: C.F. Bricka (red.), Dansk Biografisk Lexikon, København: Gyldendal 1887-1905.
 Nicolay Nicolaysen, Norske Stiftelser III, 1020.
 Personalhistorisk Tidsskrift, 2. række V, 241.
 Hjort og Krag, Efterretninger om Røraas Kobberverk, s. 188.

Riddere af Dannebrog (1671-1808)
Godsejere fra Danmark
Embedsmænd fra Danmark
Nordmænd i 1700-tallet
Christopher
Personer i Dansk Biografisk Leksikon
Konferensråder fra Danmark
Bjergværksfolk fra Norge
Aage Ernst Larsen

Aage Ernst Larsen (født 3. august 1923 i København, død 31. oktober 2016) var en dansk roer som deltog i de olympiske lege 1948 i London og 1952 i Helsingfors.

Larsen vandt olympisk sølv i roning under OL 1948 i London. Sammen med Ebbe Parsner endte han på andenpladsen i dobbeltsculler efter briterne Bert Bushnell og Richard Burnell.

Referencer

Eksterne henvisninger 

Olympiske roere fra Danmark
Personer fra København
Medaljevindere fra Danmark ved sommer-OL 1948
Olympiske sølvmedaljevindere fra Danmark
Carl Manicus-Hansen

Carl Hans Theodor Manicus-Hansen (2. december 1877 i København – 23. september 1960 samme sted) var en dansk cand. polyt. ,ingeniør og gymnast. Han repræsenterede Akademisk Gymnastikforening. 

Manicus-Hansen deltog i de Olympiske mellemlege 1906 i Athen, og var dér med på det danske hold som vandt sølv i holdkonkurrencen i gymnastik, efter Norge. To år senere, under OL 1908 i London, deltog han også og erobrede en fjerdeplads. Sverige vandt foran Norge og Finland.

Carl Manicus-Hansen var bror til fagforeningskvinden Thyra Manicus-Hansen. Som sine øvrige søskende fik de, ret usædvanligt, navn efter både sin far og sin mor, Helene Manicus (1840-), der var født Egernførde (i Sydslesvig, efter 1864 Tyskland) og også selv beholdt sit pigenavn side om side med det Hansen, hun giftede sig til. Deres far, Emil Anton Hansen (1837), var fra 1872 udstationeret som stationsbestyrer for Store Nordiske Telegrafselskab i Vladivostok i Rusland. Carl Manicus-Hansen tilbragte en stor del af sin barndom og ungdom i udlandet. Efter opholdet i Rusland fik faderen stillinger i både England og Frankrig, så da forældrene ved faderens pensionering i 1892 slår sig ned i København, er det en sprogkyndig børneflok, de tager med sig hjem.

Kilder

Gymnaster fra Danmark
Personer fra København
Deltagere for Danmark ved de olympiske mellemlege 1906
Olympiske sølvmedaljevindere fra Danmark
Knud Holm

Knud Olaf Holm (2. januar 1887 i København – 28. maj 1972 samme sted) var en dansk gymnast. Han repræsenterede klubben Polyteknisk Gymnastikforening. 

Ved de Olympiske mellemlege 1906 i Athen deltog han på det danske hold, som vandt sølv i holdkonkurrencen i gymnastik. Norge vandt guld. 

To år senere, under OL 1908 i London, var han også med i holdkonkurrencen i gymnastik, hvor i alt 25 danskere deltog, og de endte på fjerdepladsen. Sverige vandt foran Norge og Finland. 

Knud Holm var bror til Poul Holm og Aage Holm, som begge ligeledes deltog i OL i London i 1908.

Eksterne henvisninger 
 Den officielle rapport fra OL i London, 1908 , p. 181 - 196 (download: 19. marts 2016)
 Sports Reference LCC om Knud Holm 
 Sports Reference LCC om Poul Holm 
 Sports Reference LCC om Aage Holm

Noter 

Gymnaster fra Danmark
Deltagere for Danmark ved sommer-OL 1908
Personer fra København
Deltagere for Danmark ved de olympiske mellemlege 1906
Olympiske sølvmedaljevindere fra Danmark
CFP-franc

CFP-franc (FP – Franc pacifique eller Franc des Colonies françaises du Pacifique) er den valuta, som anvendes i en møntunion, der omfatter tre franske områder i Stillehavet. Valutakoden er XPF. 1 franc = 100 centimes.

CFP-franc blev indført i december 1948, hvor den erstattede den tidligere franske franc. 

En bekendtgørelse af 15. september 2021, som trådte i kraft den 26. februar 2022, definerer navnet CFP-franc som "francen for de franske samfund i Stillehavet"..

Efter oprettelsen af euroen har CFP-francen en fast vekselkurs overfor euroen til kurs 0,00838 euro (EUR), dvs. 1000 XPF = 8,38 EUR og 1 EUR = 119,33 XPF.

Anvendelsesområde 
Valutaen forvaltes af L’Institut d’Emission d’Outre-Mer (IEOM), der blev grundlagt i december 1948. IEOM har hovedkontor i Paris samt afdelinger i Papeete, Noumea og Mata-Utu.

CFP-francen bruges i tre territorier:
 Fransk Polynesien
 Ny Kaledonien
 Wallis og Futuna

Referencer

Se også 
 CFA-franc – valuta i tidligere koloniområder i Afrika

Møntenheder fra Oceanien
Oversøiske lande og territorier
Øer i Frankrig
Økonomidirektør

Økonomidirektør (også kaldet Chief Financial Officer, forkortet CFO) er den direktør, som er ansvarlig for virksomhedens finanser. Vedkommende er ligeledes ansvarlig for den finansielle planlægning og registrering, samt den finansielle rapportering til virksomhedens bestyrelse.

Af underordnede kan han have en Bogholder

Stillingsbetegnelser
Organisationsledelse
SommerSummarum

SommerSummarum var et tv-program for børn, der blev sendt hver sommer på DR fra 2001 til 2017 i ugerne 27-31 fra 9-10 om formiddagen. Værterne skiftede fra år til år, men var typisk udvalgt blandt de mest populære værter på Ramasjang og Ultra

Historie 
Den første vært på programmet var den dengang 21-årige Robert Hansen, da SommerSummarum første gang blev sendt i sommeren 2001. Robert Hansen var i programmet sammen med hunden Walther og programmet blev anmmelderrost og var en stor succes sommeren over. Programmet havde dengang en bredere målgruppe og henvendte sig også til de større børn og unge, hvorimod programmet i dag hovedsageligt henvender sig til de mindste. Robert Hansen blev kun brugt af DR som vært på programmet én gang. Kanalen fyrede ham, idet han for tredje gang blev taget med kokain på lommen i december 2001. Herefter holdt programmet en pause på fire år og var først tilbage i sommeren 2005 med værterne Signe Muusmann og Nicolai Hansson. 

Programmet har traditionelt været sendt fra Tiøren på Amager og Tangkrogen i Århus.

I 2015 er SommerSummarum på sommerturné til Helsingør, Ringkøbing, Langeland, Silkeborg og Øster Hurup. Joakim Ingversen er vært og har hver uge en ny medvært

Fra 2018 blev SommerSummarum lavet om til Sommer i Ramasjang.

SommerSummarums værter 
 2001: Robert Hansen
 2005: Nicolai Hansson og Signe Muusmann
 2006: Nicolai Hansson og Iben Maria Zeuthen
 2007: Jeppe Vig Finn og Sine Skibsholt
 2008: Tim Terry og Sine Skibsholt
 2009-2012: Mikkel Kryger Rasmussen og Sofie Linde Lauridsen
 2013: Sofie Østergaard og Kristian Gintberg
 2014: Sofie Østergaard
 2015: Joakim Ingversen, Sofie Linde Lauridsen, Kalle, Rosa, Sofie Østergaard og Bubber
2016: Bubber og Silja
2017: Silja, Rasmus Ott, Kristian Gintberg, Victor Lander, Bubber og Isabel Ndiaye
2018: Katrine Bille og Øvst (Dukkefører: Thomas Roos) (Sommer i Ramasjang)
2019: Victor Lander og Isabel Ndiaye (Sommer i Ramasjang)

Temaer 
Programmet behandler dagligt et nyt tema, og der afvikles lege, der har med emnet at gøre, og der interviewes en der arbejder med emnet. Af emner der har været oppe kan nævnes bl.a. det ydre rum, blindhed og tegneserier. Programmet har dog også faste lege som enten er pr. telefon eller direkte.

Referencer

Eksterne henvisninger 
 Officiel hjemmeside 

Børneprogrammer fra Danmark
DR-programmer
Danske tv-serier fra 2000'erne
Danske tv-serier fra 2010'erne
Andrea Costa

Andrea Costa (født 30. november 1851 i Imola i Italien, død 19. januar 1910) var en italiensk socialistisk aktivist. Han var en af grundlæggerne af Partito dei Lavoratori Italiani, det italienske socialistparti, i 1892, efter at have taget afstand fra sine tidligere udtrykte anarkistiske principper fra 1879. Det er muligt at hans bevæggrunde bunder i hans ægteskab med den russiske socialist Anna Kulisjov. 

Costa blev på sine ældre dage aktiv politiker; han var en overgang borgmester i Imola og deputeret til det italienske parlament.

Eksterne henvisninger 

Politikere fra Italien
Doller

Doller er en 46,5 km lang flod i departementet Haut-Rhin i Alsace i det nordøstlige Frankrig. Den er biflod til Ill, der igen er en biflod til Rhinen.

Geografi

Forløb 

Doller udspringer i omkring 900 meters højde nordvest for Baerenkopf i nærheden af Ballon d'Alsace i Vogeserne.

Allerede på dette sted hedder den Doller og modtager Wagenstallbach på venstre bred. Efter at den er drejet mere end 180° i en stor bue flyder den gennem Vallée de la Doller i Canton de Masevaux i sydøstlig retning. I denne dal løber den gennem kommunerne Sewen, Dolleren, Oberbruck, Kirchberg, Wegscheid, Niederbruck, Sickert, Masevaux og Sentheim. Ude af Vogeserne ændrer floden retning og flyder mod øst. I Mulhouse udmunder den i en højde på omkring 235 m i floden Ill.

Bifloder 
 La Kaltenbrunnen (venstre)
 Le Firtig (venstre)
 Latschgraben (højre)
 Wagenstellbach (venstre)
 Seebach bei Sewen (venstre), 2,5 km
 Graberbach (højre), 3,4 km
 Seebach bei Oberbruck (venstre)
 Soultzbach (venstre)
 Heimbach (venstre), 2,2 km
 Lachtelweiherbaechle (højre), 4,9 km
 La Rohne (højre), 2,6 km
 Sickertbach (venstre), 3,1 km
 Odilenbaechle (højre), 3,8 km
 Willerbach (venstre), 4,7 km
 Houppachbaechle (venstre)
 Grambaechle (højre), 2,8 km
 Le Talungrunzbach (højre) 2,7 km
 Silbach (venstre)
 Bourbach (venstre)
 Hahnenbach (højre), 6,0 km
 Michelbach (venstre)
 Steinbaechel (højre)
 Baerenbach (venstre)

Hydrologi 
Ved udmundingen i Ill udgør den gennemsnitlige vandmængde 4,26 m³/s. Afvandingsområdet er på 215,4 km².

Noter

Eksterne kilder 

 
 Débits caractéristiques de la Doller  PDF; 19 kB)

Floder i Frankrig
Haut-Rhin
Muawiya 1.

Muawiya 1. (arabisk: معاوية ابن أبي سفيان; translitteration: Muˁāwīya ibn ˀAbī Sufyān) (født 602, død 18. april 680) var Umayyade-kalifatets første kalif og tilhørte umayyaderne. På mønter og indskrifter kalder han sig dog ikke kalif, som betyder profetens efterfølger, men kalder sig "de troendes emir". På hans mønter vises enten kristne kors eller zoroastriske ildaltre.  

Umayyade-kalifatet
Ill (Alsace)

Ill (ILL) er en flod i Alsace i det nordøstlige Frankrig. 

Ill er en af Rhinens sidefloder fra venstre. 
Ill har sit udspring i Jurabjergene. Derfra løber den mod nord i Alsace, parallelt med Rhinen. 
  
Ill modtager flere sidefloder fra Vogeserne, herunder Doller og Thur. Ill løber gennem Mulhouse, Colmar og Sélestat, før den munder ud i Rhinen ved Strasbourg.

Henvisninger 

Haut-Rhin
Bas-Rhin
Floder i Frankrig
Rhinens bifloder